AaB afventer aftenens lodtrækning i Monaco, inden man endeligt ved hvilke tre hold der bliver modstanderen i puljekampene i Champions League. Efter lodtrækningen vil kampdatoer, spilletidspunkter samt ude/hjemme-kampe også blive fastlagt. Det oplyser AaB A/S på deres hjemmeside. AaB forventer i løbet af tirsdag at kunne melde nærmere ud om salget af billetter til kampene i Champions League, herunder blandt andet tidsrammer for forkøbsret. Sæsonkortholdere til AaB Fodbold har som til tidligere europæiske kampe forkøbsret på én billet til hver kamp.

Opsummering:
Lodtrækningen skal overstås, før AaB sætter billetter til salg.